Iуащхьэмахуэ и щIыхькIэ
Собинов Леонид и цIэр зэрихьэу Саратов дэт къэрал консерваторием и оркестрым бадзэуэгъуэм и 7-м Iуащхьэмахуэ щыгум щигъэзэщIэнущ «Минги Тау» къэрэшей-балъкъэр симфониер.
Симфониер зи Iэдакъэ къыщIэ-кIар а консерваторием щеджа, Налшык къалэм щыщ Малкондуев Ахъмэтщ. IэщIагъэлIхэм къызэрыхагъэщымкIэ, классикэ макъамэ щIэщыгъуэр музыкант 75-м ягъэ- защIэ. «Минги Тау»-р IыхьиплIу зэхэлъщ, дэтхэнэри теухуащ Iуащхьэмахуэ и дахагъым, инагъым, ар зэрытелъыджэм. Симфонием и еплIанэ Iыхьэр гимным хуэдэу хэIэтыкIащ.
КъБР-м ЩэнхабзэмкIэ и министерствэмрэ Iуащхьэмахуэ щIыналъэм и щIыпIэ администрацэмрэ я жэрдэмкIэ Малкондуевыр и хэкум кърагъэблэгъащ оркестрыр зэрыщIыгъуу, симфониер зытеухуа Iуащхьэмахуэ и щыгум ар щагъэзэщIэну. Европэм нэхъ лъагэ дыдэу щагъэзэщIа симфоние хъунущ ди хэкуэгъум и IэдакъэщIэкIыр.
Тарим Алисэ,
Iуащхьэмахуэ щIыпIэ
администрацэм
и пресс-IуэхущIапIэм и унафэщI.
